കേന്ദ്രം ദരിദ്രര്ക്ക് റേഷന്കട വഴി വിതരണംചെയ്യാന് നല്കിയ 596.7 ടണ് കടല കന്നുകാലികള്ക്ക് ഭക്ഷണമായി കണ്ണൂര്: കേന്ദ്രം കോവിഡ് കാലത്ത് ദരിദ്രര്ക്ക് റേഷന്കട വഴി വിതരണംചെയ്യാന് നല്കിയ 596.7 ടണ് കടല കന്നുകാലികള്ക്ക് ഭക്ഷണമായി.സംസ്ഥാന സര്ക്കാരിന്റെ നിര്ദേശപ്രകാരം സപ്ലൈകോ ശേഖരിച്ച് കാലിത്തീറ്റ ഉത്പാദിപ്പിക്കുന്ന സര്ക്കാര് സ്ഥാപനമായ കേരളാ ഫീഡ്സിന് സൗജന്യമായി നല്കുകയായിരുന്നു. ഇരിങ്ങാലക്കുട, കോഴിക്കോട്, കരുനാഗപ്പള്ളി, തൊടുപുഴ എന്നിവിടങ്ങളിലെ ഫാക്ടറികളിലെത്തിച്ചു.കിലോഗ്രാമിന് 65 രൂപ 3.8 കോടിയോളം വിപണിവില വരുന്ന കടലയാണ്.റേഷന്കടകളില്നിന്ന് ശേഖരിച്ച് നല്കാനുള്ള വാഹനച്ചെലവ് ഫീഡ്സ് വഹിച്ചു. ലോക്ഡൗണ് കാലത്ത് പാവങ്ങള്ക്കുള്ള ഭക്ഷ്യസുരക്ഷാ പദ്ധതിയായ പ്രധാനമന്ത്രി ഗരീബ് കല്യാണ് അന്ന യോജന പ്രകാരം കിട്ടിയ കടലയാണിത്.